Azal yettunefken i tmacahut yeqqen ɣer twuri-ines tagejdant n ttrebga. Deg tmetti taqbaylit ttrebga n dderya d taɛkemt ibedden ɣef tmeṭṭut, ɣef waya ad naf tameṭṭut tettaf deg tmacahut d yidrisen niḍen n tsiwelt d allal i uressi d usiweḍ s kra yellan d lsas n tmetti. Ulac tamacahut ur nkeffu ara s temsirt, akka ad tt-naf tebna ɣef lxir d ccer, isseɣ d lekdeb, lbaṭel d lḥeqq, rtg.